ananddey/assamese-wiki-corpus huggingface dataset:
লতিকা ঠুকৰাল

লতিকা ঠুকৰাল (; জন্ম ) এগৰাকী ভাৰতীয় বেংকাৰ।তেওঁ, তেওঁৰ চহৰখনক ৰূপান্তৰিত কৰিছিল, বিশেষকৈ গুৰগাঁৱৰ আৰাৱলী জৈৱ বৈচিত্ৰ্য উদ্যান উল্লেখযোগ্য। য'ত #IAmGurgaon গোটৰ দ্বাৰা একলাখ থলুৱা গছ ৰোপণ কৰা হয়। ২০১৫ চনত ভাৰতৰ ৰাষ্ট্ৰপতিয়ে নাৰী শক্তি বঁটাৰে তেওঁক সন্মানিত কৰিছিল।

জীৱন

ঠুকৰালৰ জন্ম হৈছিল প্ৰায় ১৯৬৭ চনত আৰু তেওঁ দিল্লী বিশ্ববিদ্যালয়ৰ পৰা বিপণন বিষয়ত স্নাতক ডিগ্ৰী লাভ কৰিছিল। আইটিচি হোটেলৰ সৈতে দুবছৰ কাম কৰাৰ পিছত চিটিবেংকত ১৮ বছৰীয়া কেৰিয়াৰ আৰম্ভ কৰে আৰু জ্যেষ্ঠ উপ-সভানেত্ৰী হিচাপে উন্নীত হয়।

গুৰগাঁও চহৰত তেওঁ সকলোৰে দৃষ্টিগোচৰ হৈছিল। ১৯৯৬ চনত তেওঁ গুৰগাৱলৈ গুচি আহে। সৰু চহৰখনে লাহেলাহে বিকাশৰ মুখ দেখা পাইছিল যদিও ডিজাইন বা পৰিকল্পনা অবিহনেই এনে হৈছিল। তেওঁ মধ্যবিত্তীয় লোকৰ অঞ্চলত বাস কৰিছিল যদিও কন্টিনিউত থকা এখন পাৰ্কে তেওঁৰ দৃষ্টি আকৰ্ষণ কৰিছিল। ১৯৯৯ চনত তেওঁ #IamGurgaon অভিযান প্ৰতিষ্ঠা কৰিছিল আৰু আন স্বেচ্ছাসেৱককো এই কাৰ্যৰ প্ৰতি আকৰ্ষণ কৰিছিল। তেওঁলোকে নিজৰ চহৰত এক লাখ থলুৱা গছ ৰোপণৰ সিদ্ধান্ত লয়।

হাৰিয়ানা চৰকাৰে, ২০১০ চনৰ গণৰাজ্য দিৱসত তেওঁক প্ৰশংসাসূচক বঁটা প্ৰদান কৰিছিল। ‘আইএমগুৰগাঁও’ই স্থানীয় চৰকাৰৰ সৈতে কাম কৰি আহিছে আৰু তেওঁলোকৰ প্ৰকল্পসমূহে কৰ্পৰেট কোম্পানীসমূহৰ সমৰ্থনো আকৰ্ষণ কৰিছিল।

২০১৫ চনত নেতৃত্ব আৰু কৃতিত্বৰ বাবে তেওঁ প্ৰথম আঠটা নাৰী শক্তি বঁটাৰ ভিতৰত অন্যতম বঁটা লাভ কৰে। আন্তঃৰাষ্ট্ৰীয় নাৰী দিৱসৰ দিনা ভাৰতৰ তদানীন্তন ৰাষ্ট্ৰপতি প্ৰণৱ মুখাৰ্জীয়ে এই বঁটা প্ৰদান কৰে ৷

২০২০ চনত কৰ'না ভাইৰাছৰ সংক্ৰমণৰ সময়ত #IamGurgaon মহানগৰীৰ দৰিদ্ৰ পৰিয়ালক ৰন্ধা খাদ্য যোগান ধৰাৰ কামৰ সৈতে অত্যন্ত জড়িত আছিল। কিছুমান অঞ্চলত ওচৰৰ কনডোমিনিয়ামেও সহায় কৰিছিল। ঠুকৰালে এপ্ৰিল মাহত অনুমান কৰিছিল যে তেওঁলোকে কমেও দুমাহৰ বাবে খাদ্য যোগান ধৰিব লাগিব আৰু ইয়াৰ বাবে প্ৰতিটো পৰিয়ালত, প্ৰতিমাহে ৩,২৫০ টকা খৰচ হ’ব। পোন্ধৰৰ পৰা বিশ হাজাৰ পৰিয়াল এই সাহায্যৰ অন্তৰ্ভুক্ত হৈছিল।

তথ্যসূত্ৰসমূহ

শ্ৰেণী:জীৱিত ব্যক্তি
শ্ৰেণী:নাৰী শক্তি পুৰস্কাৰ বিজয়ী
বগা যাদু

হোৱাইট মেজিক বা বগা যাদু বা শ্বেত যাতুক পৰম্পৰাগতভাৱে অলৌকিক শক্তি বা যাদুক নিস্বাৰ্থ উদ্দেশ্যত ব্যৱহাৰ কৰা বুলি কোৱা হৈছে। বগা যাদু কৰাসকলক জ্ঞানী পুৰুষ বা মহিলা, ৰোগ নিৰাময়কাৰী, বগা ডাইনী বা যাদুকৰ আদি উপাধি দিয়া হৈছে ৷ এই লোকসকলৰ বহুতেই বংশগত ৰেখাৰ জৰিয়তে বা জীৱনৰ পিছৰ কোনো পৰিঘটনাৰ দ্বাৰা তেওঁলোকৰ ওচৰলৈ যোৱা জ্ঞান বা শক্তিৰ বাবেই এনে কাম কৰাৰ ক্ষমতা থকা বুলি দাবী কৰিছিল। বগা যাদু নিৰাময়, আশীৰ্বাদ, মন্ত্ৰ, প্ৰাৰ্থনা আৰু গীতৰ জৰিয়তে কৰা হৈছিল। বগা যাদু হৈছে ক'লা যাদুৰ উপকাৰী সমকক্ষ ৷

ইতিহাস

প্ৰাথমিক উৎপত্তি

১৯৭৮ চনত তেওঁৰ গ্ৰন্থ A History of White Magic ত স্বীকৃতিপ্ৰাপ্ত অকাল্ট লেখক গেৰেথ নাইটে বগা যাদুৰ উৎপত্তিৰ বিষয়ে কৈছে যে ই প্ৰত্ন-প্ৰস্তৰ ধৰ্মৰ আৰম্ভণিৰ অভিযোজন আৰু সাধাৰণতে আদিম ধৰ্মীয় ইতিহাসৰ পৰা, য'ত প্ৰাচীন মিচৰৰ বহুদেৱবাদী পৰম্পৰা আৰু ইহুদী ধৰ্মৰ পিছৰ একশ্বৰবাদী ধাৰণা আৰু প্ৰাথমিক খ্ৰীষ্টান ধৰ্মৰ পৰা ইয়াৰ উৎপত্তি। বিশেষকৈ তেওঁ বগা যাদুৰ বহু পৰম্পৰাৰ সন্ধান কৰিছিল। তেওঁৰ মতে স্থানীয় "উৰ্বৰতা আৰু গছ-গছনিৰ দেৱী-দেৱী যিসকলক সাধাৰণতে পাহাৰৰ শিখৰত থকা মন্দিৰত পূজা কৰা হৈছিল" আৰু "কৃষি অঞ্চলত বসতি স্থাপন কৰা যাযাবৰী জাতিৰ প্ৰাৰম্ভিক পূজাৰ পৰাই ই আৰম্ভ হৈছিল।। মাৰ্চিলিঅ' ফিচিনোৰ "অনুগামীসকলে" সাধাৰণতে আধ্যাত্মিক সত্তা আৰু আত্মাৰ অস্তিত্বৰ পোষকতা কৰিছিল যদিও এনে বহুতো তত্ত্বই পিছৰ আলোকোজ্জ্বল যুগৰ ধাৰণাসমূহৰ বিপৰীত আছিল। ফিচিনো আৰু তেওঁৰ সমৰ্থকসকলক ৰোমান কেথলিক গীৰ্জাই শত্ৰুতাৰে ব্যৱহাৰ কৰিছিল যদিও গীৰ্জাই নিজেও এনে সত্তাৰ অস্তিত্ব স্বীকাৰ কৰিছিল; এনে স্বীকৃতি আছিল ডাইনীৰ বিlৰুদ্ধে অভিযানৰ মূল কথা।z

এই ধাৰণাসমূহৰ একত্ৰিত হোৱাটোৱেই - আৰম্ভণিৰ "প্ৰাকৃতিক" ধৰ্ম আৰু পিছৰ দাৰ্শনিক চিন্তাধাৰা - যিটো নাইটে কৈছে যে ই "পশ্চিমীয়া বগা যাদুৰ পৰম্পৰাৰ মূল"। তেওঁৰ আধুনিক সংজ্ঞাত কোৱা হৈছে যে বগা যাদুৰ উদ্দেশ্য হৈছে "ভাল কৰা" বা "অভ্যাসকাৰীক উচ্চ আধ্যাত্মিক অৱস্থালৈ অনা"। আধুনিক গল্প বা সাধুকথাত "শ্বেত ডাইনী"ৰ ধাৰণাটো প্ৰায়ে এগৰাকী দয়ালু আইতা বা যত্নশীল মাতৃত্বৰ মনোভাৱৰ সৈতে জড়িত নাৰী হিচাপে থাকে। বগা যাদু আৰু এগৰাকী ধৰিত্ৰী মাতৃৰ মাজৰ সংযোগটো হৈছে অনুশীলনকাৰী মেৰিয়ান গ্ৰীণৰ লিখিত ৰচনাৰ এটা নিয়মীয়া বিষয়বস্তু।

তথ্য সংগ্ৰহ

শ্ৰেণী:যাদুবিদ্যা
শশাংক মঞ্জৰী

মহাৰাণী শশংক মঞ্জৰী দেৱী চাহিবা এগৰাকী ভাৰতীয় ৰাজনীতিবিদ আছিল। বিহাৰৰ পালামুৰ পৰা ভাৰতীয় সংসদৰ নিম্ন সদন লোকসভালৈ স্বতন্ত্ৰ পাৰ্টিৰ সদস্য হিচাপে নিৰ্বাচিত হৈছিল। ৰামগড় ৰাজৰ পূৰ্বৰ ৰাজপৰিয়ালৰ (নাৰায়ণ ৰাজ পৰিয়াল) আৰু পোৰাহাটৰ প্ৰচণ্ড মহাৰাজা শ্ৰী ৰাজা অৰ্জুন সিঙৰ নাতিনীও আছিল। ৰামগড় ৰাজৰ মহাৰাজা লক্ষ্মী নাৰায়ণ সিং বাহাদুৰৰ সৈতে বিবাহপাশত আবদ্ধ হয়। জাৰিধি বিধান সভা আৰু ডুমৰি বিধান সভাৰ পৰাও তিনিটা কাৰ্যকাল বিধায়ক হিচাপে কাৰ্যনিৰ্বাহ কৰাৰ লগতে ১৯৬৯ চনৰ ভিতৰত বিহাৰৰ জলসিঞ্চন মন্ত্ৰীও আছিল। সমগ্ৰ জীৱনত কেতিয়াও সিংহ নিৰ্বাচনত পৰাস্ত নোহোৱাৰ বাবে ভাৰতৰ অন্যতম শক্তিশালী মহিলা হিচাপে গণ্য কৰা হৈছিল।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
চালি নাচ

চালিনাচ হ'ল সত্ৰৰ এটি উল্লেখযোগ্য নাচ। কমলাবাৰী, জৰাবাৰী, ভোগপুৰ, বেলগুৰি প্ৰভৃতি সত্ৰৰ চালিনাচ প্ৰখ্যাত।

পাৰ্থক্য

সত্ৰভেদে চালি নাচৰ ভংগিমাৰ পাৰ্থক্য দেখা যায়। খোলৰ বোলৰো কিছু গৰমিল ধৰা পৰে। বহুতৰ মতে চালি নাচ আঠ খন। আৰম্ভণি ৰামদানিয়ে নাচৰ ভিন্নতা আনে। বৃদ্ধিতন প্ৰতিখন চালি নাচৰ ভাগ তিনিটা- ৰামদানি, গীতৰ ঘাতৰ নাচ আৰু মেলা নাচ। ৰামদানিত সুকীয়া সুকীয়া তালৰ ব্যৱহাৰ মন কৰিবলগীয়া। ইয়াৰ নামবোৰ বেলেগ বেলেগ। যেনে- সৰু ৰামদানি, বৰ ৰামদানি, হাজোৱলীয়া ৰামদানি আৰু কলাকটীয়া ৰামদানি। দুখনকৈ ৰামদানি প্ৰত্যেকখন চালি নাচত পৰা দেখা যায়। ধীৰ লয়ত আৰম্ভ হৈ এই নাচ দ্ৰুত লয়ত পৰিণত হয়।

সাজ-পাৰ

নাচৰ সাজ-পাৰৰ বৰ্ণনাৰ ভিতৰত উল্লেখ আছে যে, খোপা মূৰৰ ওপৰত বান্ধি ওৰোণাৰে ঢাকি মুখখন উলিয়াই খুঁতৰিৰ তলত বতিয়াৰে সী গাঁঠি মাৰি দিয়ে। খোপাৰ তলতো তেনে গাঁঠি পৰে। ডিঙিত ফুলৰ মালা পিন্ধে। গাত ক'লা মখমলৰ কাপোৰ পিন্ধি লয়। তাৰ ওপৰত বাহুৰ ওপৰে পটি মেৰিয়াই আনি কঁকালত পকাই বন্ধা হয়। কঁকালত টঙালি, তলত বগা লহঙা, তাৰ ওপৰত বনকৰা আচল বা ৰিহা দুচলা, ভৰিত নেপুৰ, হাতৰ মুঠিত আৰু বাহুৰ তলত চাৰিপাত বাজু পৰিধান কৰে।

তথ্যসূত্ৰ

শ্ৰেণী:লোক-নৃত্য
ৰংকিনী গুপ্তা

ৰংকিনী গুপ্তা (; জন্ম: ১৯৮৪) এগৰাকী হিন্দুস্তানী শাস্ত্ৰীয় আৰু নেপথ্য কণ্ঠশিল্পী, যিয়ে ২০০৪ চনত জি টিভিত প্ৰচাৰিত সাৰেগামাপা ৱৰ্ল্ড ছিৰিজৰ ৰিয়েলিটি শ্ব'ত জয়ী হৈছিল। তেওঁ তুমহাৰী চুলুত (২০১৭) সমালোচকৰ প্ৰশংসিত "ৰফু" গীতটো গাইছিল যাৰ বাবে তেওঁ শ্ৰেষ্ঠ মহিলা প্লেবেক গায়িকাৰ বাবে ফিল্মফেয়াৰ বঁটাৰ বাবে মনোনীত হৈছিল। ২০১৮ চনত মুক্তি পোৱা ছবি ছুই ধাগাত অনু মালিকৰ বাবে দুটা গীতটো গাইছিল, যাৰবাবে তেওঁক শ্ৰেষ্ঠ মহিলা নেপথ্য কণ্ঠশিল্পী ফিল্মফেয়াৰ বঁটাৰ বাবে মনোনীত কৰা হৈছিল। তেওঁ অনু মালিকৰ বাবে ২০১৮ চনত মুক্তি পোৱা ‘চুই-ধাগা’ত দুটা গীত, পাপনৰ সৈতে "চাৱ লাগা" আৰু "তু হি অহম" গায়। তেওঁ এগৰাকী সংগীত বিশাৰদ আৰু তেওঁৰ গায়ন সূচীত খয়াল, ফিউজন, আৰু বলীউড সামৰি লোৱা হৈছে। ছাৰেগামাপা ৱৰ্ল্ড ছিৰিজ, ড’ভাৰলেন নেচনেল মেৰিট আৰু আৰ্টিষ্ট এলাউড বঁটা আদি বহু বঁটা পাইছে। তেওঁ এলনৰ সৈতে বহু মঞ্চত কণ্ঠদান কৰিছে আৰু ইণ্ডিয়ান ব্ৰডৱে শ্ব' "ভাৰতী"ৰ জৰিয়তেও মুখ্য কণ্ঠশিল্পী হিচাপে বিশ্ব ভ্ৰমণ কৰিছে। মিষ্টাৰ য়া মিছ (২০০৫) ছবিৰ সংগীত ৰচনা কৰাৰ লগতে জয় মহাৰাষ্ট্ৰ ধাবা ভাটিন্দা (২০১৩), আখোঁ দেখী (২০১৪), প্যাৰৱালী লাভ ষ্ট'ৰী (২০১৪), হৃদয়ান্তৰ (২০১৭), তালিম (২০১৬), তুমহাৰী ছুলুত (২০১৭) কণ্ঠদান কৰিছে। ছুই-ধাগাৰ দুয়োটা গীতে ব্যাপক প্ৰশংসা লাভ কৰে আৰু তেওঁক তেওঁৰ প্ৰজন্মৰ এগৰাকী উল্লেখযোগ্য গায়িকা হিচাপে দৃঢ়ভাৱে প্ৰতিষ্ঠা কৰে। তেওঁৰ শাস্ত্ৰীয় প্ৰশিক্ষণক সমসাময়িক সংগীতৰ সৈতে চমৎকাৰভাৱে মিশ্ৰিত কৰিব পৰা ক্ষমতাৰ বাবে তেওঁ বহুলভাৱে পৰিচিত।

তথ্য সংগ্ৰহ

শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
শৰৎ চন্দ্ৰ ৰায়

শৰৎচন্দ্ৰ ৰায় (; ৪ নৱেম্বৰ ১৮৭১– ৩০ এপ্ৰিল ১৯৪২ ) এজন ভাৰতীয় নৃতত্ত্বৰ পণ্ডিত আছিল। তেওঁ ‘ভাৰতীয় নৃতাত্ত্বিকতাৰ পিতৃ’, ‘প্ৰথম ভাৰতীয় নৃতাত্ত্বিক’, আৰু ‘প্ৰথম ভাৰতীয় নৃতত্ত্ববিদ’ হিচাপে পৰিচিত। ১৮৭১ চনৰ ৪ নৱেম্বৰত ব্ৰিটিছ ভাৰতৰ বংগ প্ৰেচিডেন্সিৰ কাৰাপাৰাত বংগ ন্যায়িক সেৱাৰ সদস্য পূৰ্ণচন্দ্ৰ ৰায়ৰ ঘৰত জন্মগ্ৰহণ কৰে।

প্ৰাথমিক জীৱন

১৮৮৫ চনত পিতৃৰ মৃত্যুৰ পিছত তেওঁ কলিকতাৰ মাতৃৰ ফালৰ ককাকৰ ঘৰত শিক্ষা গ্ৰহণ কৰে। ১৮৯২ চনত তেওঁ জেনেৰেল এছেম্বলীৰ ইনষ্টিটিউচন (বৰ্তমান স্কটিছ চাৰ্চ কলেজ)ৰ পৰা ইংৰাজী সাহিত্যত স্নাতক ডিগ্ৰী লাভ কৰে। একেখন প্ৰতিষ্ঠানৰ পৰাই ইংৰাজী বিষয়ত স্নাতকোত্তৰ ডিগ্ৰী লাভ কৰে, আৰু পৰৱৰ্তী সময়ত ৰিপন কলেজত (বৰ্তমান সুৰেন্দ্ৰনাথ কলেজ) আইন অধ্যয়ন কৰে। ৰাঁচীত জনজাতীয় সকলৰ দুৰ্দশাৰ বিষয়ে তেওঁ সচেতন হৈ পৰিল।

নৃতত্ত্বৰ কেৰিয়াৰ

"জনজাতীয়" লোকসকলৰ দুৰ্দশাৰ প্ৰতি তেওঁৰ আগ্ৰহ উকীল হিচাপে ভ্ৰমণৰ কালছোৱাত, ছোটা নাগপুৰ সংমণ্ডলৰ অভ্যন্তৰীণ অঞ্চলত গঢ় লৈ উঠিছিল। এটা উদাসীন ঔপনিৱেশিক প্ৰশাসনৰ অবিৰত অত্যাচাৰৰ বলি হোৱা মুণ্ডা, অৰাওন আদি জনজাতীয় গোটৰ দুৰ্দশাই তেওঁক গভীৰভাৱে আপ্লুত কৰিছিল। এই সকলোবোৰ দৃষ্টিকোণত ৰাখি তেওঁ জনজাতীয় লোকসকলৰ মাজত বছৰ বছৰ ধৰি কটাবলৈ সিদ্ধান্ত লয় যাতে তেওঁলোকৰ ভাষা অধ্যয়ন, নৃতাত্ত্বিকতা আৰু তেওঁলোকৰ ৰীতি-নীতি, আচাৰ-ব্যৱহাৰ, ধৰ্ম আৰু আইনসমূহৰ ব্যাখ্যা মানৱতাৰ সুবিধাৰ বাবে, আৰু লগতে ঔপনিৱেশিক নাগৰিকৰ প্ৰতিষ্ঠিত ব্যৱস্থাৰ বাবেও ন্যায়বিজ্ঞান।

কাম

তেওঁ অগ্ৰণী মনোগ্ৰাফ লিখিছিল, যিয়ে বহল বুজাবুজি আৰু ভৱিষ্যতৰ গৱেষণাৰ ভিত্তি স্থাপন কৰিব। তেওঁৰ কিছুমান উল্লেখযোগ্য ৰচনা হ’ল- দ্য মুণ্ডাছ এণ্ড দেয়াৰ কাণ্ট্ৰী (১৯১২), দ্য অৰাওনছ অৱ ছোটা নাগপুৰ (১৯১৫), দ্য বীৰহৰ্ছ (১৯২৫)(গ্ৰন্থটিৰ ডিজিটেল সংস্কৰণ এই লিঙ্কত আছে- ), ওৰাওঁ ৰিলিজিয়ন এণ্ড কাষ্টমছ (১৯২৭), দ্য হিল ভূইয়াছ অৱ উৰিষ্যা (১৯৩৫), দ্য খৰিয়াছ ভল .১ (১৯৩৭), আৰু দ্য খাৰিয়াছ ভল.২ (১৯৩৭)। তেওঁ অসুৰ, সিংভূমৰ হো জনগোষ্ঠী, ছোটা নাগপুৰৰ পাহিৰা, আৰু বাৰ্মাৰ বিভিন্ন জনগোষ্ঠীৰ মাজত টোটেমবাদৰ বিষয়েও বিস্তৃতভাৱে লিখিছিল। ১৯২১ চনত তেওঁ ভাৰতৰ প্ৰথমখন নৃতত্ত্ববিদ্যাৰ আলোচনী ‘মেন ইন ইণ্ডিয়া’ প্ৰতিষ্ঠা কৰে।

স্বীকৃতি

১৯১৩ চনত কাইজাৰ-ই-হিন্দ ৰূপৰ পদক আৰু ১৯১৯ চনত ৰয় বাহাদুৰকে ধৰি বহু বঁটা আৰু স্বীকৃতি লাভ কৰে। লণ্ডনৰ লোককথা সমাজৰ সন্মানীয় সদস্য হিচাপে নিৰ্বাচিত হয়, এইদৰে বঁটা লাভ কৰা একমাত্ৰ ভাৰতীয়। ভাৰতীয় বিজ্ঞান কংগ্ৰেছৰ নৃতত্ত্ব বিভাগৰ সভাপতি, ১৯৩২ চনত সৰ্বভাৰতীয় প্ৰাচ্য সন্মিলনৰ নৃতত্ত্ব বিভাগৰ সভাপতি আৰু ১৯৩৩ চনত সৰ্বভাৰতীয় প্ৰাচ্য সন্মিলনৰ লোককথা বিভাগৰ সভাপতি হিচাপে নিৰ্বাচিত হয় আন্তৰ্জাতিক নৃতাত্ত্বিক বিজ্ঞান কংগ্ৰেছৰ ডি অনাৰ। নেচনেল ইনষ্টিটিউট অৱ চাইন্সেছ আৰু পাটনা বিশ্ববিদ্যালয়ৰ ফাউণ্ডেশ্যন ফেলোও আছিল। ভাৰতীয় বিজ্ঞান কংগ্ৰেছে তেওঁক নৃতত্ত্বৰ এটা স্মৃতিগ্ৰন্থ ৰচনাৰে সন্মানিত কৰে।

উত্তৰাধিকাৰ

১৯৭৯ চনত স্থাপিত ৰাঁচীৰ শৰৎ চন্দ্ৰ ৰায় ইনষ্টিটিউট অৱ এন্থ্ৰ’প’লজিকেল ষ্টাডিজে তেওঁৰ নাম স্মৰণ কৰে।

তথ্য সংগ্ৰহ

বাহ্যিক সংযোগ
ভিক্টৰ এম্ব্ৰ'ছ

ভিক্টৰ আৰ. এম্ব্ৰ'ছ (, জন্ম: ১ ডিচেম্বৰ, ১৯৫৩) এগৰাকী আমেৰিকান বিকাশমূলক জীৱবিজ্ঞানী আৰু নোবেল বঁটা বিজয়ী। তেওঁ প্ৰথম জ্ঞাত মাইক্ৰ'আৰ. এন. এ. (miRNA) আৱিষ্কাৰ কৰিছিল। বৰ্তমান তেওঁ ইউনিভাৰ্চিটি অৱ মেছাচুচেটছ মেডিকেল স্কুলৰ অধ্যাপক। তেওঁ মেছাচুচেটছ ইনষ্টিটিউট অৱ টেকন'লজিৰ পৰা স্নাতক আৰু ডক্টৰেট অধ্যয়ন দুয়োটাই সম্পূৰ্ণ কৰিছে। মাইক্ৰ'আৰ.এন.এ.ৰ বিষয়ে গৱেষণাৰ বাবে এম্ব্ৰ'ছে গেৰী ৰুভকুনৰ সৈতে যুটীয়াভাৱে "মাইক্ৰ'আৰএনএ আৱিষ্কাৰ আৰু প্ৰতিলিপি-পৰৱৰ্তী জিন নিয়ন্ত্ৰণত ইয়াৰ ভূমিকাৰ বাবে" ২০২৪ চনৰ শৰীৰতত্ত্ব বা চিকিৎসা বিজ্ঞানৰ নোবেল বঁটা লাভ কৰে।

প্ৰাৰম্ভিক জীৱন আৰু শিক্ষা

১৯৫৩ চনৰ ১ ডিচেম্বৰ তাৰিখে আমেৰিকা যুক্তৰাষ্ট্ৰৰ নিউ হেম্পশ্বায়াৰৰ হেনঅভাৰত ভিক্টৰ এম্ব্ৰ’ছৰ জন্ম হৈছিল। তেওঁৰ পিতৃ লংগিন পোলেণ্ডৰ যুদ্ধ শৰণাৰ্থী আছিল। ভিক্টৰে ভাৰমণ্টৰ হাৰ্টলেণ্ডৰ এখন সৰু দুগ্ধ পামত আঠটা সন্তানৰ পৰিয়ালত ডাঙৰ-দীঘল হৈছিল। উডষ্টক ইউনিয়ন হাইস্কুলত তেওঁ প্ৰাৰম্ভিক শিক্ষা লাভ কৰিছিল। তাৰ পিছত মেছাচুচেটছ ইনষ্টিটিউট অৱ টেকন’লজিৰ পৰা ১৯৭৫ চনত জীৱবিজ্ঞানত বি এছ আৰু ১৯৭৯ চনত নোবেল বিজয়ী ডেভিদ বাল্টিমূৰেৰ তত্ত্বাৱধানত পি এইচ ডি ডিগ্ৰী লাভ কৰে। নোবেল বঁটা বিজয়ী এইচ. ৰবাৰ্ট হৰভিটজৰ লেবত প্ৰথমজন পোষ্ট ডক্টৰেট ফেল' হিচাপে এম্ব্ৰ’ছে এম আই টিত গৱেষণা কৰিছিল।

কৰ্মজীৱন

এম্ব্ৰ'ছ ১৯৮৪ চনত হাৰ্ভাৰ্ড বিশ্ববিদ্যালয়ৰ অনুষদৰ সদস্য হৈছিল। অৱশ্যে, হাৰ্ভাৰ্ডে মাইক্ৰ'আৰএনএ আৱিষ্কাৰ কৰাৰ অলপ পিছতে এম্ব্ৰ'ছৰ পৰৱৰ্তী কাৰ্যকাল অস্বীকাৰ কৰে। এই বিষয়ে বাল্টিমূৰে পিছত ২০০৮ চনত এইদৰে কৈছিল:
পাঞ্চজন্য

পাঞ্চজন্য জগতৰ পালকৰ্ত্তা হিন্দু দেৱতা বিষ্ণুৰ শংখ। ই তেওঁ ধাৰণ কৰা চাৰিটা প্ৰাথমিক অস্ত্ৰ-শস্ত্ৰৰ অন্যতম। পাঞ্চজন্য পঞ্চ মহাভূতৰ প্ৰতীক আৰু ইয়াক বজালে সৃষ্টিৰ আদিম শব্দ উৎপন্ন হয় বুলি গণ্য কৰা হয়।

সাহিত্য

মহাভাৰত

মহাভাৰতৰ মতে বিষ্ণুৱে বিশ্বকৰ্মাই নিৰ্মাণ কৰা চক্ৰবন নামৰ পৰ্বতত পাঞ্চজন নামৰ এজন দৈত্যক (অসুৰ) বধ কৰি পাঞ্চজনে নিজে বাস কৰা শংখৰ খোলাটো জব্দ কৰে। শংখৰ নাম সেই দৈত্যৰ নামেৰেই পাঞ্চজন্য ৰখা হয়।

ভাগৱত গীতা

ভাগৱততো পাঞ্চজন্যৰ কথা উল্লেখ আছে।
]])

হৰিবংশ

হৰিবংশত বিষ্ণুৰ অৱতাৰ কৃষ্ণৰ হাতত কৌমোদকী গদা, সুদৰ্শন চক্ৰ আৰু পদ্মৰ সৈতে পাঞ্চজন্য নামৰ শংখ থকা বুলি বৰ্ণনা কৰা হৈছে। কুৰুক্ষেত্ৰ যুদ্ধৰ সময়ত শংখ ব্যৱহাৰ কৰা হৈছিল। এই শংখই কুৰুক্ষেত্ৰ যুদ্ধৰ আৰম্ভণি আৰু অন্তৰ সংকেত দিয়া বুলি জনপ্ৰিয় পৰম্পৰাত গণ্য কৰা হয়।

স্কন্দ পুৰাণ

স্কন্দ পুৰাণত শংখৰ উৎপত্তিৰ দুটা কিংবদন্তি আছে।

সমুদ্ৰ মন্থনৰ সময়ত উদ্ভৱ হোৱা বিভিন্ন পদাৰ্থ আৰু সত্তাৰ ভিতৰত পাঞ্চজন্যৰ কথা উল্লেখ আছে।

আন এক কিংবদন্তি অনুযায়ী কৃষ্ণ, বলোৰাম, সুদামা আৰু উদ্ধৱৰ গুৰু সন্দিপনীয়ে কৈছে যে তেওঁৰ পুত্ৰক তীৰ্থযাত্ৰা কৰি থকাৰ সময়ত প্ৰভাসত তিমি এটাই গিলি পেলাইছিল। তেওঁ নিজৰ দক্ষিণা হিচাপে পুত্ৰক ঘূৰাই অনাটো বাঞ্ছা কৰে। মহাসাগৰে নিজেই কৃষ্ণক ইয়াৰ গভীৰতাত বাস কৰা পাঞ্চজন নামৰ এক মহান দৈত্যৰ অস্তিত্বৰ বিষয়ে অৱগত কৰা বুলি কোৱা হৈছে, যি সঁচাকৈয়ে সন্দিপনীৰ পুত্ৰক গিলি পেলাইছিল। কৃষ্ণই তিমিৰ ৰূপত থকা দৈত্যক বধ কৰিলে আৰু তেওঁৰ ভিতৰৰ পৰা পাঞ্চজন্য হাত কৰিলে। এই শংখ পূৰ্বতে বৰুণৰ আছিলক। গুৰুৰ পুত্ৰক বিচাৰি নাপাই তেওঁ বলোৰামৰ সৈতে নৰকলৈ গৈ তেওঁৰ প্ৰত্যাৱৰ্তনৰ দাবী জনালে। ব্ৰহ্মাই হস্তক্ষেপ নকৰালৈকে যম আৰু চিত্ৰগুপ্তই দেৱতাসকলৰ সৈতে যুঁজ দিয়ে। অৱশেষত ব্ৰহ্মাৰ হস্তক্ষেপত তেওঁ পুনৰ জীৱন লাভ কৰিলে।

তথ্য সংগ্ৰহ

শ্ৰেণী:হিন্দু কিংবদন্তি
ৰবিনা গুৰেমে ৰৱাকোজো

ৰবিনা গুৰেমে ৰৱাকোজো এগৰাকী উগাণ্ডাৰ অধিবক্তা, বিধায়ক যি বৰ্তমান উগাণ্ডাৰ একাদশ সংসদৰ গম্বা জিলাৰ গম্বা পশ্চিম কাউণ্টিৰ সংসদৰ প্ৰতিনিধি সদস্য হিচাপে কাৰ্যনিৰ্বাহ কৰি আছে। তেওঁ ৰাষ্ট্ৰীয় প্ৰতিৰোধ আন্দোলন (এন আৰ এম)ৰ সৈতে জড়িত। তেওঁ উগাণ্ডাৰ দশম সংসদতো কাৰ্যনিৰ্বাহ কৰিছিল। উগাণ্ডাৰ ১১ সংখ্যক সংসদৰ উপাধ্যক্ষ পদৰ প্ৰতিদ্বন্দ্বিতাত তেওঁ যোগদান কৰে।

জীৱনী

ৰবিনা গুৰেমে ৰৱাকোজোৱে ১৯৬৪ চনৰ ১৭ জুলাইত এংলিকান পৰিয়ালত জন্মগ্ৰহণ কৰিছিল। তেওঁ নাকাচেৰো প্ৰাথমিক বিদ্যালয়ৰ পৰা ১৯৭৬ চনত প্ৰাথমিক শিক্ষান্ত পৰীক্ষা সম্পূৰ্ণ কৰে। নাবুমালি হাইস্কুললৈ যায় আৰু তাৰ পৰাই ১৯৮০ চনত উগাণ্ডাৰ শিক্ষাৰ প্ৰমাণ পত্ৰ সম্পূৰ্ণ কৰে। আৰু ১৯৮৪ চনত কিংছ কলেজ বুডোৰ পৰা তেওঁ উগাণ্ডাৰ এডভান্সড চাৰ্টিফিকেট অৱ এডুকেচন সম্পূৰ্ণ কৰে।

ৰৱাকোজো গুৰেমে ১৯৯০ চনত মাকেৰেৰ বিশ্ববিদ্যালয়ৰ পৰা আইন বিষয়ত স্নাতক ডিগ্ৰী লাভ কৰে। ১৯৯০ চনত আইন উন্নয়ন কেন্দ্ৰৰ পৰা আইনী অনুশীলনত স্নাতকোত্তৰ ডিপ্লমা আৰু ২০০৭ চনত উগাণ্ডা মেনেজমেণ্ট ইনষ্টিটিউটৰ পৰা জনপ্ৰশাসন আৰু ব্যৱস্থাপনাত স্নাতকোত্তৰ ডিপ্লমা সমাপ্ত কৰে।

কৰ্ম

ৰবিনা গুৰেমে ৰৱাকোজো ১৯৯০-১৯৯২ চনলৈকে ন্যায় আৰু সাংবিধানিক পৰিক্ৰমা মন্ত্ৰালয়ৰ অধীনত প্ৰশাসক জেনেৰেল বিভাগৰ ছাত্ৰ ৰাজ্যিক এটৰ্নী আছিলআৰু একেটা সংস্থাৰ ভিতৰতে তেওঁ ১৯৯২ - ১৯৯৫ চনলৈকে ৰাজ্যিক এটৰ্নী হৈছিল।১৯৯৫ - ১৯৯৬ চনলৈকে ন্যায় আৰু সাংবিধানিক পৰিক্ৰমা মন্ত্ৰালয়ৰ অধীনত এডমিনিষ্ট্ৰেটৰ জেনেৰেলছ বিভাগৰ জ্যেষ্ঠ ৰাজ্যিক এটৰ্নী হিচাপে কাৰ্যনিৰ্বাহ কৰে। তেওঁ ন্যায় আৰু সাংবিধানিক পৰিক্ৰমা মন্ত্ৰালয়ৰ অধীনত আইনী পৰামৰ্শদাতা সেৱা সঞ্চালকালয়ৰ বাবে তেওঁ ১৯৯৬ - ১৯৯৯ চনলৈকে এগৰাকী জ্যেষ্ঠ ৰাজ্যিক অধিবক্তা আৰু পিছলৈ তেওঁ ১৯৯৯ - ২০০৩ চনত প্ৰধান ৰাজ্যিক অধিবক্তা হৈছিল।

২০০৩ - ২০০৭ চনলৈকে ন্যায় আৰু সাংবিধানিক পৰিক্ৰমা মন্ত্ৰালয়ৰ অধীনত দেৱানী গোচৰ সঞ্চালকালয়ৰ প্ৰধান ৰাজ্যিক অধিবক্তা হিচাপে কাম কৰে৷ ২০০৭ - ২০০৮ চনলৈকে ন্যায় আৰু সাংবিধানিক পৰিক্ৰমা মন্ত্ৰালয়ৰ অধীনত দেৱানী গোচৰ সঞ্চালকালয়ৰ বাবে ভাৰপ্ৰাপ্ত মুৰব্বী হয়। ২০১০ - ২০১৫ চনলৈকে ন্যায় আৰু সাংবিধানিক পৰিক্ৰমা মন্ত্ৰালয়ৰ অধীনত অসামৰিক মামলা সঞ্চালকালয়ৰ আয়ুক্ত লাইন মন্ত্ৰালয় হিচাপে কাৰ্যনিৰ্বাহ কৰে।২০১৬ চনত উগাণ্ডাৰ দশম সংসদত গোম্বা জিলাৰ গম্বা পশ্চিম কাউণ্টিৰ বাবে সংসদৰ প্ৰতিনিধি সদস্য হিচাপে এই আসনখন লাভ কৰে। ২০২১ চনত একেখন আসনৰ বাবে পুনৰ নিৰ্বাচিত হয়।

তথ্যসূত্ৰ

শ্ৰেণী:উগাণ্ডাৰ নাৰী অধিকাৰ কৰ্মী
ইলোজী

ইলোজী বা ইলোবা হৈছে এগৰাকী গ্ৰাম-দেৱতা (গাঁৱৰ দেৱতা) বা লোকদেৱতা৷ ৰাজস্থানৰ গাঁৱে গাঁৱে ইলোজীৰ মূৰ্তি দেখিবলৈ পোৱা যায়৷ তেওঁক হিৰণ্যকশিপুৰ ভগ্নী হোলিকাৰ প্ৰেমিক বুলি কোৱা হয়৷ তেওঁক গোঁফ থকা এজন বলৱান পুৰুষ হিচাপে দেখুওৱা হয়; যিয়ে যিকোনো চক বা ধনীৰ কেন্দ্ৰত তেওঁৰ দীঘলীয়া যৌনাঙ্গ প্ৰদৰ্শন কৰাৰ লগতে মুখত গৌৰৱৰ চাৱনি এটা লৈ আৰামত বহি আছে। পবিত্ৰ দিনবোৰত, গাওঁবাসীয়ে ঢোলৰ দৰে লোক বাদ্যযন্ত্ৰ বজোৱাৰ লগতে (গৈৰ নৃত্য নামেৰে জনাজাত) ইলোজীৰ যৌন শক্তিৰ প্ৰশংসাত বহুতো গীত গায়।

আচাৰ-অনুষ্ঠান

পুৰুষসকলে তেওঁক যৌন শক্তি লাভৰ বাঞ্ছাৰে পূজা কৰে আৰু মহিলাসকলে তেওঁক পুত্ৰ সন্তান লাভ কৰাৰ বাঞ্ছাৰে পূজা কৰে। হোলীৰ দিনা যেতিয়া পুৰুষসকলে ফাগ নামেৰে জনাজাত, হোলী গীতবোৰ গায় যিবোৰ তেওঁলোকৰ যৌন সাফল্যৰ বৰ্ণনা কৰা গীত, তেতিয়া বিবাহিতা মহিলাসকলে ইলোজীৰ ওচৰলৈ যায়, তেওঁক প্ৰণাম কৰে, তেওঁৰ দীঘলীয়া যৌনাঙ্গটো ভয়তে স্পৰ্শ কৰে আৰু ইজনীয়ে সিজনীক জোকায়, হাঁহি-ধেমালি কৰে। ই এক আনন্দদায়ক আৰু উল্লাসজনক পৰম্পৰা।[ উদ্ধৃতিৰ প্ৰয়োজন ]

নৱবিবাহিত দম্পতীয়ে ইলোজীক শ্ৰদ্ধা নিবেদন কৰে। কইনাই ইলোজীক সাৱটি ধৰে কাৰণ প্ৰতিগৰাকী মহিলাৰ ওপৰত তেওঁৰ প্ৰথম অধিকাৰ আছে। প্ৰতিগৰাকী কইনাৰ বাবে তেওঁ শ্ৰেষ্ঠ পুৰুষ।[ উদ্ধৃতিৰ প্ৰয়োজন ]

ইয়াৰ উপৰিও, ই ব্ৰহ্মাণ্ডক নিয়ন্ত্ৰণ কৰা যৌন শক্তিক সন্মান জনোৱাৰ এক উপায়৷[ উদ্ধৃতিৰ প্ৰয়োজন ]

হোলী

হোলী হৈছে পশু প্ৰবৃত্তি পৰিত্যাগ আৰু স্বীকৃতিৰ উৎসৱ। ভাৰতীয় সমাজত যৌনতা সাধাৰণতে নিষিদ্ধ; প্ৰেম বা যৌন ইচ্ছাৰ ৰাজহুৱা অভিব্যক্তিৰ নিন্দা কৰা হয়। তথাপিও খাজুৰাহো আৰু তন্ত্ৰৰ দৰে পৰম্পৰাই যৌনতাক ব্যক্তিৰ আধ্যাত্মিক যাত্ৰাত আত্ম-বাস্তৱায়নৰ আহিলা হিচাপে প্ৰতিষ্ঠিত। পৰম্পৰাগত লোককথাত ইলোজী আৰু হোলিকাৰ প্ৰেম কাহিনী বিখ্যাত।

তথ্য সংগ্ৰহ

শ্ৰেণী:ৰাজস্থানী সংস্কৃতি
শ্ৰেণী:ৰাজস্থানত ধৰ্ম
শ্ৰেণী:ৰাজস্থানৰ লোকদেৱতা
হৃদয়নাথ মংগেশকাৰ

হৃদয়নাথ মংগেশকাৰ (জন্ম ২৬ অক্টোবৰ ১৯৩৭) এজন ভাৰতীয় সংগীত পৰিচালক। প্ৰখ্যাত সংগীতজ্ঞ দীননাথ মংগেশকাৰৰ একমাত্ৰ পুত্ৰ আৰু ভাৰতীয় সংগীতৰ কিংবদন্তি লতা মংগেশকাৰ আৰু আশা ভোছলেৰ কনিষ্ঠ ভাতৃ। সংগীত আৰু চলচ্চিত্ৰ জগতত তেওঁক বালাচাহেব নামেৰে জনপ্ৰিয়।

উদ্ধৃতি

সেই সময়ত মই অল ইণ্ডিয়া ৰেডিঅ’ত কাম কৰি আছিলোঁ। মোৰ বয়স আছিল ১৭ বছৰ আৰু মোৰ দৰমহা আছিল মাহে ৫০০ টকা।
আজি হয়তো ই বাদাম হ’ব পাৰে কিন্তু সেই সময়ত ৫০০ টকাক বহুত ডাঙৰ দৰমহা বুলি গণ্য কৰা হৈছিল...কিন্তু বীৰ সাৱৰকাৰৰ বিখ্যাত কবিতা ‘নে মাজসী নে পৰত মাত্ৰুভূমিলা, সাগৰ প্ৰাণ তালমালালা’ৰ বাবে এটা সংগীত ৰচনা সৃষ্টি কৰিবলৈ হাতত লোৱাৰ বাবেই মোক অল ইণ্ডিয়া ৰেডিঅ’ৰ পৰা তৎকালে বৰ্খাস্ত কৰা হৈছিল।

উৎস

শ্ৰেণী:সংগীত পৰিচালক
শ্ৰেণী:ভাৰতীয় লোক
শ্ৰেণী:ভাৰতৰ সংগীতজ্ঞ
মনোবিজ্ঞানী

মনোবিজ্ঞানী হৈছে এনে এগৰাকী ব্যক্তি যি অস্বাভাৱিক মানসিক স্থিতি, বোধগত, ধাৰণাগত, আৱেগজনিত আৰু সামাজিক ক্ৰিয়া আৰু আচৰণৰ বিষয়ে অধ্যয়ন অথবা চৰ্চা কৰে। এই বৃত্তিৰ লগত জড়িত ব্যক্তিসকলে পৰীক্ষা-নিৰীক্ষা, পৰ্যবেক্ষণ, আৰু ৰেকৰ্ডিঙৰ দ্বাৰা ব্যক্তিবিশেষৰ পাৰস্পৰিক আন্তঃসম্পৰ্ক আৰু পৰিৱেশৰ ওপৰত সৃষ্টি হোৱা প্ৰভাৱৰ মূল্যাংকন কৰে।

তথ্য সংগ্ৰহ

শ্ৰেণী:পেচা
*
শ্ৰেণী:মনোবিজ্ঞান
ভূগোল

]]ৰ মানচিত্ৰ
ভূগোল (ইংৰাজী :- Geography গ্ৰীক ভাষাৰ γεωγραφία - geographiaৰ পৰা, যাৰ অৰ্থ "পৃথিৱীৰ পৃষ্ঠভাগৰ বৰ্ণনা") হৈছে ভূমি, ইয়াৰ বৈশিষ্ট, বাসিন্দাসকল, আৰু পৃথিৱীৰ পৰিঘটনাসমূহৰ অধ্যয়ন কৰা বিজ্ঞানৰ ভাগ। ইংৰাজী শব্দটোৰ পোনপটীয়া অৰ্থ হ'ব "পৃথিৱীৰ বিষয়ে লিখা বা বৰ্ণনা কৰা"। "geography" শব্দটো ব্যৱহাৰ কৰা প্ৰথম ব্যক্তিজন আছিল ইৰেট'স্থেনিছ (খ্ৰীষ্টপূৰ্ব ২৭৬-১৯৪)। ভূগোলৰ গৱেষণাৰ চাৰিটা পৰম্পৰাগত ভাগ হৈছে প্ৰকৃতি আৰু মানৱ পৰিঘটনাৰ বিশ্লেষণ, ভূমি অধ্যয়ন (স্থান), মানুহ-ভূমিৰ সম্পৰ্কৰ অধ্যয়ন, আৰু ভূ বিজ্ঞানৰ গৱেষণা। আধুনিক ভূগোলে বিভিন্ন বিষয় সামৰি লৈ পৃথিৱী আৰু ইয়াৰ বাসিন্দা বা প্ৰকৃতিৰ জটিলতাক বুজিবলৈ চেষ্টা কৰে- কেৱল বস্তুটো কি সেয়াই নহয় কিন্তু সালসলনিৰ মাজেৰে কিদৰে আজিৰ ৰূপ পালে সেই সকলো। ভূগোলক "বিশ্বৰ বিষয়" আৰু "মানুহ আৰু ভৌতিক বিজ্ঞানৰ মাজৰ সেতু" বুলিও অভিহিত কৰা হৈছে। ভূগোলক মানৱ ভূগোল আৰু ভৌতিক ভূগোল এই দুটা বহল ভাগত ভগোৱা হৈছে।

ভাগ সমূহ

ভূগোলক দুটা প্ৰধান ভাগত ভগোৱা হৈছে।
প্ৰাকৃতিক ভূগোল বা ভৌতিক ভূগোল আৰু
মানৱ ভূগোল

প্ৰাকৃতিক ভূগোল বা ভৌতিক ভূগোল

প্ৰাকৃতিক ভূগোল বা ভৌতিক ভূগোলৰ মূল বিষয়বস্তু হ'ল - পৃথিবীৰ বিভিন্ন অংশ আৰু সেইবোৰৰ গঠন, উপাদান আদিৰ বিষয়ে আৰু প্ৰাকৃতিক সমস্যা সমূহৰ ব্যাখ্যা, আলোচনা আদি কৰা হয়।
ই প্ৰধানকৈ ভূ-মণ্ডল বা লিথ'স্ফিয়েৰ বা ছিয়াল বা ওপৰৰ স্তৰ, জলমণ্ডল, বায়ুমণ্ডল, ভূপৃষ্ঠ, আৰু গোলকীয় উদ্ভিদ জগত আৰু প্ৰাণী জগতৰ (জীৱমণ্ডল) গঠন, আৰ্হি, আৰু এইবোৰৰ সমস্যা আৰু সমাধানৰ বিষয়ে আলোচনা কৰে।

প্ৰাকৃতিক ভূগোল বা ভৌতিক ভূগোলক অসংখ্য বিশাল উপভাগত ভগাব পাৰি, এইবোৰৰ কিছুমান হ'ল:

{| style=": solid #ddd; text-align:; margin: auto;" cellspacing="15"
| | |
-
জীৱভূগোল | জলবায়ু বিজ্ঞান আৰু বতৰবিজ্ঞান | উপকূলীয় ভূগোল | পৰিৱেশ ব্যৱস্থাপনা
-
| | |
-
ভূ-মিতি বা গাণিতিক ভূগোল | ভূ-আকৃতি বিজ্ঞান | হিমবাহবিদ্যা | জল-বিজ্ঞান আৰু হাইড্ৰগ্ৰেফি
-
| | |
-
ভূ-দৃশ্য বাস্তুব্য বিজ্ঞান | সমুদ্ৰ বিজ্ঞান | মৃত্তিকা বিজ্ঞান | প্ৰত্নভূগোল
-
-
ক্কোৱেটাৰনেৰি বিজ্ঞান
}

মানৱ ভূূগোল

ভূগোলৰ এটা প্ৰধান ভাগ হৈছে মানৱ ভূগোল। ইয়াত মূলতঃ মানুহ আৰু পৰিৱেশৰ আন্তঃসম্পৰ্কৰ ভৌগোলিক  অধ্যয়ন কৰা হয়। মানৱীয় কাম কাজক কেন্দ্ৰ কৰি ভূগোলৰ এইটো শাখাৰ জন্ম হৈছে। জাৰ্মান ভূগোলবিদ ফ্ৰেডৰিক ৰাটজেলক মানৱ ভূগোলৰ পিতৃ বুলি কোৱা হয়।

মানৱ ভূগোলৰ ভাগসমূহ

জনসংখ্যা ভূগোল

ভূগোলৰ যি শাখাত কোনো এখন ঠাই বা ৰাষ্ট্ৰৰ জনসংখ্যা, জনসংখ্যাৰ গাঠনি, জনসংখ্যাৰ বৃদ্ধিৰ হাৰ, জন্ম-মৃত্যুৰ হাৰ, লিংগ অনুপাত, সাক্ষৰতা আদিবোৰ পুংখানুপুংখ ভাৱে অধ্যয়ন কৰা হয়, ভূগোলৰ সেই শাখাটোকে জনসংখ্যা ভূগোল বোলে।

পৌৰ ভূগোল

ভূগোলৰ এই শাখাত নগৰ-মহানগৰ আদিৰ বিভিন্ন দিশ, যেনে- নগৰীয়া অঞ্চলৰ জনগাঁথনি, জনসংখ্যা, ঘনত্ব, বিতৰণ, নগৰ পৰিচালনা, উন্নয়নৰ পৰিকল্পনা, আদিৰ বিষয়ে বৈজ্ঞানিক দৃষ্টিভঙ্গীৰে পুংখানুপুংখ ভাৱে অধ্যয়ন কৰে, ভূগোলৰ সেই শাখাটোক পৌৰ ভূগোল বা নগৰীয়া ভূগোল বোলে।

অৰ্থনৈতিক ভূগোল

কৃষি ভূগোল

উদ্যোগ ভূগোল

বাণিজ্য ভূগোল

পৰ্যটন ভূগোল

আচৰণ ভূগোল

কল্যাণ ভূগোল

সমাজ ভূগোল

সাংস্কৃতিক ভূগোল

ঐতিহাসিক ভূগোল

চিকিৎসা ভূগোল

ভূ-ৰাজনীতি

লিংগৰ ভূগোল

ৰাজনৈতিক ভূগোল

নিৰ্বাচন ভূগোল

প্ৰতিৰক্ষা ভূগোল

প্ৰশাসন ভূগোল

শ্ৰেণী:ভূগোল

তথ্যসূত্ৰ

শ্ৰেণী:ভূগোল
অনু চৌধুৰী

অনসুয়া দাশ চৌধুৰী, যি পেছাদাৰীভাৱে অনু চৌধুৰী নামেৰে পৰিচিত, এগৰাকী ভাৰতীয় অভিনেত্ৰী আৰু ৰাজনীতিবিদ যিয়ে মূলতঃ ওড়িয়া, বঙালী, তেলুগু আৰু হিন্দী চলচ্চিত্ৰত কাম কৰে। ১৯৯৯ চনত মুক্তিপ্ৰাপ্ত মা গোজাবায়ানি আছিল তেওঁৰ প্ৰথম ওড়িয়া বোলছবি।

প্ৰাৰম্ভিক জীৱন

অনু চৌধুৰীৰ জন্ম হৈছিল ওড়িশাৰ ভুৱনেশ্বৰত। ভুৱনেশ্বৰৰ বিজু পাটনায়ক মহাবিদ্যালয়ৰ পৰা বিজ্ঞান শাখাত উচ্চ শিক্ষা আৰু ৰামদেৱী মহিলা মহাবিদ্যালয়ৰ পৰা ভূগোল বিষয়ত স্নাতক ডিগ্ৰী লাভ কৰাৰ পিছত অভিনয় বৃত্তি হিচাপে গ্ৰহণ কৰে।

ৰাজনৈতিক জীৱন

২০১৮ চনৰ জানুৱাৰী মাহত চৌধুৰীয়ে ভাৰতীয় জনতা পাৰ্টিত যোগদান কৰে। তেওঁ ২০১৯ চনৰ নিৰ্বাচনত পাটকুৰা সমষ্টিত, ২০২১ চনৰ পিপিলি উপ-নিৰ্বাচনত আৰু ২০২২ চনৰ খাল্লীকোট পঞ্চায়ত নিৰ্বাচনত দলটোৰ হৈ নিৰ্বাচনী প্ৰচাৰ চলাইছে।

চৌধুৰী বিজেপি ওড়িশাৰ ৰাজ্যিক কাৰ্যনিৰ্বাহকৰ বিশেষ আমন্ত্ৰিত সদস্য। ২০২০ চনৰ ১৫ ফেব্ৰুৱাৰীত ভুৱনেশ্বৰৰ সাংসদ অপৰাজিতা ষড়ংগীয়ে তেওঁক সংসদীয় সমষ্টিটোৰ অন্তৰ্গত বেগুনিয়া বিধানসভা সমষ্টিৰ বাবে সাংসদৰ প্ৰতিনিধি হিচাপে নিযুক্তি দিয়ে। ২০২১ চনৰ ২০ ফেব্ৰুৱাৰীত চৌধুৰীক ওড়িশা বিজেপি মহিলা মৰ্চাৰ উপ-সভানেত্ৰী হিচাপে নিযুক্তি দিয়া হৈছিল, আৰু তেওঁ ২০২৩ চনত পৰৱৰ্তী নতুন দল নিযুক্তি নিদিয়া পৰ্যন্ত এই পদত আছিল।

ব্যক্তিগত জীৱন

চৌধুৰীয়ে বিজু পাটনায়ক বিজ্ঞান আৰু শিক্ষা মহাবিদ্যালয়ৰপৰা শিক্ষা সমাপ্ত কৰে আৰু ৰামা দেৱী মহিলা বিশ্ববিদ্যালয়ৰপৰা বিজ্ঞানত স্নাতক ডিগ্ৰী লাভ কৰে। তেওঁ মণিপাল উচ্চ শিক্ষা একাডেমীৰ (মণিপাল বিশ্ববিদ্যালয়) পৰা তথ্য প্ৰযুক্তি বিষয়ত স্নাতকোত্তৰ ডিগ্ৰী লাভ কৰিছিল।

২০০৬ চনত তেওঁ ব্যৱসায়ী সন্দীপ মিশ্ৰৰ সৈতে বিবাহপাশত আবদ্ধ হৈছিল, কিন্তু ২০০৮ চনত তেওঁলোকৰ বিবাহ বিচ্ছেদ হয়।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় অভিনেত্ৰী
পোনাকণ বৰুৱা

পোনকান বৰুৱা অসম গণ পৰিষদৰ এগৰাকী ৰাজনীতিবিদ। তেওঁ ২০২১ চনৰ অসম বিধানসভা নিৰ্বাচনত চাবুৱা সমষ্টিৰ পৰা বিধায়ক নিৰ্বাচিত হৈছিল।

তথ্যসূত্ৰসমূহ

শ্ৰেণী:জীৱিত ব্যক্তি
শ্ৰেণী:ৰাজনীতিবিদ
শ্ৰেণী:অসমৰ ৰাজনীতিক
কাঞ্চন

এইটো এটা দ্ব্যৰ্থতা দূৰীকৰণ পৃষ্ঠা। কাঞ্চন বুলিলে মূলতঃ বিভিন্ন প্ৰজাতিৰ ফুলক বুজা যায়। কাঞ্চন শব্দটোৱে নিম্নলিখিত প্ৰবন্ধবোৰ সূচাব পাৰে:

উদ্ভিদ
বগা কাঞ্চন, এবিধ সপুষ্পক উদ্ভিদ
ৰঙা কাঞ্চন, এবিধ সপুষ্পক উদ্ভিদ
মাটি কাঞ্চন, এবিধ সপুষ্পক উদ্ভিদ
কামিনী কাঞ্চন, এবিধ সপুষ্পক চীৰসেউজীয়া উদ্ভিদ
কাঞ্চন লতা, মেৰমেৰী লতাৰ আন এক নাম
সাহিত্য
কাঞ্চন (উপন্যাস), অনুৰাধা শৰ্মা পূজাৰী ৰচিত এখন অসমীয়া উপন্যাস
ব্যক্তি
কাঞ্চন বৰুৱা (১৯১৪–১৯৯৮), সাহিত্যিক ভুৱন মোহন বৰুৱাৰ ছদ্মনাম
কাঞ্চন চৌধুৰী ভট্টাচাৰ্য (১৯৪৭–২০১৯), এগৰাকী ভাৰতীয় আৰক্ষী সেৱাৰ বিষয়া
নীলিমকান্ত বৰুৱা

ড° নীলিমকান্ত বৰুৱা অসমৰ এগৰাকী বিশিষ্ট পৰিসংখ্যাবিদ, লেখক তথা প্ৰাক্তন প্ৰশাসনিক বিষয়া।

প্ৰাৰম্ভিক জীৱন

১৯৩১ চনত গোলাঘাটত জন্মগ্ৰহণ কৰে৷ তেওঁ স্কুলীয়া শিক্ষা গোলাঘাট, তিতাবৰ আৰু যোৰহাটত গ্ৰহণ কৰি ১৯৪৬ চনত প্ৰৱেশিকা পৰীক্ষাত উত্তীৰ্ণ হয়৷ ১৯৪৮ চনত কটন কলেজৰ পৰা এই এছ চি আৰু ১৯৫০ চনত বি এছ চি পাছ কৰে৷ ১৯৫৩ চনত গুৱাহাটী বিশ্ববিদ্যালয়ৰ পৰা পৰিসংখ্যা বিজ্ঞান বিভাগত স্নাতকোত্তৰ ডিগ্ৰী লাভ কৰে৷ 'এ ছেঞ্চুৰি অৱ প্ৰাইমেৰী এডুকেশ্যন ইন আছাম' শীৰ্ষক বিষয়ত গৱেষণা কৰি ১৯৮২ চনত তেওঁ গুৱাহাটী বিশ্ববিদ্যালয়ৰ পৰা পি এইচ ডি ডিগ্ৰী লাভ কৰে।

কৰ্মজীৱন

১৯৫৪ চনত জগন্নাথ বৰুৱা মহাবিদ্যালয়ত পৰিসংখ্যা বিজ্ঞান বিভাগত প্ৰবক্তা হিচাপে কৰ্মজীৱন আৰম্ভ কৰে৷ পিছত কটন কলেজত প্ৰবক্তা হিচাপে যোগ দিয়ে৷ ১৯৫৫ চনত শ্বিলঙত ভাৰতীয় কৃষি গৱেষণা পৰিষদৰ পৰিসংখ্যা বিষয়া হিচাপে নিযুক্তি লাভ কৰে৷ ১৯৮১ চনত তেওঁ মুখ্যমন্ত্ৰী সচিবালয়ৰ বিশেষ নিৰ্দেশনা কোষৰ বিশেষ কৰ্তব্যৰত বিষয়া ৰূপে নিযুক্তি লাভ কৰে৷ ১৯৮৬ চনত বৰুৱা ভাৰতীয় প্ৰশাসনিক সেৱালৈ নিৰ্বাচিত হয়৷

১৯৮৯ চনত তেওঁ চৰাকাৰী চাকৰিৰ পৰা অৱসৰ গ্ৰহণ কৰে৷ ১৯৯১ চনলৈকে অধ্যাপনা কৰে৷ অৱসৰৰ পিছত তেওঁ লিখা-মেলাত মনোনিবেশ কৰে আৰু যথেষ্ট সংখ্যক উৎকৃষ্ট গ্ৰন্থ ৰচনা কৰে।

মৃত্যু

দীৰ্ঘদিন ধৰি হৃদৰোগত আক্ৰান্ত হৈ থাকি ২০১৪ চনৰ ১ জানুৱাৰী তাৰিখে নীলিমকান্ত বৰুৱাৰ দিছপুৰৰ ঊষানগৰৰ নিজ বাসগৃহত মৃত্যু হয়।

অৱদান

ইংৰাজী ভাষাৰ গ্ৰন্থ

ইভালুৱেশ্বন অৱ মনিটৰিং
প্লেনিং ইন আছাম
ডিচেন্ট্ৰেলাইজড প্লেনিং
প্লেনিং ইন ইণ্ডিয়া
ইম্পেক্ট অৱ প্লেন ইমপ্লিমেন্টেশ্বন ইন আছাম
ডেভেলপমেন্ট অৱ প্ৰেইমেৰী এডুকেশ্বন ইন আছাম এণ্ড নৰ্থ ইষ্ট ইণ্ডিয়া

অসমীয়া ভাষাৰ গ্ৰন্থ

বিশ্ববিজয়ী ভাৰতীয়
এজন অখ্যাত ব্যক্তিৰ জীৱন টোকা
হংকং আৰু চীন ভ্ৰমণৰ অভিজ্ঞতা-প্ৰগতিৰ এক অবিশ্বাস্য বিস্ময়কৰ কাহিনী
ওঠৰজন ওপৰৱালা

তথ্য সংগ্ৰহ

শ্ৰেণী:অসমৰ ব্যক্তি